Nog 2 tieners in hegtenis vir moord op Mondeor-leerling | Netwerk24
Deur Meghan Lawrence 14 Maart 2019 06:08
Die polisie het douvoordag nog twee verdagtes in verband met die moord op 'n Graad 11-leerling van Mondeor High School in Johannesburg in hegtenis geneem.
Kapt. Kay Makhubele, provinsiale polisiewoordvoerder, sê die polisie het vroeg Donderdagoggend twee verdagtes (albei 15) in Soweto en Naturena in hegtenis geneem nadat Kulani Mathebula (19) Woensdagoggend op pad skool toe doodgesteek is.
'n Verdagte van 13 jaar oud is Woensdag reeds in hegtenis geneem.
Makhubele sê die polisie het drie verdagtes binne 24 uur vir die leerling se dood aangekeer nadat die leerling Woensdagoggend omstreeks 07:30 vermoor is.
Die leerling is glo deur drie verdagtes van 'n nabygeleë skool aangeval en doodgesteek.
Lt.genl. Elias Mawela, Gauteng se polisiekommissaris, het die inhegtenisnemings verwelkom.
Khulani Mathebula is Woensdagoggend op pad skool toe doodgesteek. Foto: Sesona Ngqakamba, News24
Meer oor: Mondeor | Gauteng | Skool | Polisie | Leerlinge | Dood | Vermoor | Doodgesteek
Mondeor-seun: Ander kinders het hom gevolg